

Arkivsak-dok. 180 - 15

Saksbehandler: Morten Braut

Behandles av: Møtedato: 16.12.2015

Sandnes Eiendomsselskap KF

**KOSTNADSOVERSLAG 2 (K2) FOR ÅRSVOLLVEIEN 5-7**

**Bakgrunn for saken:**

I Bystyrets behandling av økonomiplan 2015 - 2018, sak 175/14 den 16. desember 2014, ble det vedtatt å avsette midler til bygging av boliger i Årsvollveien.

|  |  |  |  |  |
| --- | --- | --- | --- | --- |
| **Prosjekt** | **Budsjett** | **2015** | **2016** |  |
| Prosjektnr: 25001Ansvar: 30Tjeneste: 2650 | 11,5 mill | 6,0 | 5,5 mill |  |

Prosjektet er forventet ferdigstilt i løpet av 2016.

I denne saken legges forslag til kostnadsoverslag 2 for Årsvollveien 5-7 fram.

**Saksopplysninger:**

Vedtakene som ble gjort i K0, styresak 64-15 har blitt videreført.

Bygget er utviklet i henhold til byggeteknisk forskrift - TEK 10.

Det er søkt om rammetillatelse for prosjektet.

Prosjektet gjennomføres som en modifisert totalentreprise.

**Anbudskonkurransen:**

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Basert på utarbeidete planer og kravspesifikasjoner ble konkurransen utlyst som modifisert totalentreprise i åpen anbudskonkurranse iht. NS 8407:2011.

Det kom inn 12 tilbud innen innleveringsfristen.

**Tildelingskriterier:**

De innkomne tilbudene blir evaluert iht. kriterier gitt i konkurransegrunnlaget.

Det økonomiske mest fordelaktige tilbud basert på følgende kriterier blir valgt:

|  |  |
| --- | --- |
| Pris og prisbetingelser | vekt 10 poeng |

Arbeidet med å evaluere tilbudene pågår, men er ikke ferdigstilt og endelig resultat kan således ikke legges fram for styrebehandling.

**Fremdrift:**

Totalentreprenøren skal ferdigstille bygget innen utgangen av 2016. Det er stram fremdrift i prosjektet. Prosjektering må igangsettes snarest og oppstart graving er planlagt tidlig i 2016. Hovedfremdriftsplan vil bli utarbeidet i forbindelse med utarbeidelse av kontrakt.

**Vurderinger:**

Evaluering av de mottatte tilbudene er utført.

I dette arbeidet har Ivar Strand (anskaffelse) og Morten Braut (prosjektansvarlig) deltatt.

Det foreløpige resultatet fra den avholdte konkurransen viser at prosjektet vil ligge innenfor brutto kostnad på 11,5 mill. kroner.

Endelig kostnadsramme for prosjektet legges frem som orienteringssak for styret etter at evaluering av tilbudene er ferdigstilt.

For ikke å miste tid, bes det om at daglig leder får fullmakt til å inngå kontrakt med lavbyder så sant tilbudet ligger innenfor budsjettramme på 11,5 mill. kr.

**Daglig leder foreslår følgende:**

VEDTAK:

1. Daglig leder gis fullmakt til å inngå kontrakt med tilbyder som ga det mest økonomisk fordelaktig tilbud ut fra tildelingskriteriene gitt i konkurransen, så sant tilbudet ligger innenfor budsjettrammene på 11,5 mill. kroner.
2. Byggearbeidene igangsettes med fremdriftsplan for ferdigstilling av prosjektet innen 2016.
3. Endelig budsjett for prosjektet legges fram for styrebehandling i 1. styremøte i 2016.

Sandnes Eiendomsselskap KF, 07.12.2015

Torbjørn Sterri

daglig leder